CELEX: 32014R0646
Language: fi
Date: 2014-06-12 00:00:00
Title: Komission täytäntöönpanoasetus (EU) N:o 646/2014, annettu 12 päivänä kesäkuuta 2014 , tiettyjen tavaroiden luokittelusta yhdistettyyn nimikkeistöön

18.6.2014   
            
            
               FI
            
            
               Euroopan unionin virallinen lehti
            
            
               L 178/2
            
         KOMISSION TÄYTÄNTÖÖNPANOASETUS (EU) N:o 646/2014,
   annettu 12 päivänä kesäkuuta 2014,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
            
         
               (4)
            
            
               On aiheellista säätää, että sitovien tariffitietojen haltija voi neuvoston asetuksen (ETY) N:o 2913/92 (2) 12 artiklan 6 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
   2 artikla
   Sitovia tariffitietoja, jotka eivät ole tämän asetuksen säännösten mukaisia, voidaan käyttää asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan tämän asetuksen voimaantulosta.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 12 päivänä kesäkuuta 2014.
      
         
            Komission puolesta,
         
         
            puheenjohtajan nimissä
         
         Algirdas ŠEMETA
         
            Komission jäsen
         
      
   
   
      (1)  EYVL L 256, 7.9.1987, s. 1.
   
      (2)  Neuvoston asetus (ETY) N:o 2913/92, annettu 12 päivänä lokakuuta 1992, yhteisön tullikoodeksista (EYVL L 302, 19.10.1992, s. 1).
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  Terästuote, jonka varsi on osittain kierteitetty ja osittain päällystetty muovilla. Siinä on ristiurakanta. Se ei ole suippeneva eikä teräväkärkinen. Sen pituus on noin 45 mm ja ulkoläpimitta noin 7 mm.
                  Tuote on suunniteltu huonekaluihin soveltuvan helan osaksi. Tuotteen kierteitetty pää on tarkoitus ruuvata reikään, joka on porattu etukäteen huonekalun yhteen osaan. Tuotteen kanta on tarkoitus asettaa reikään, joka on porattu etukäteen huonekalun toiseen osaan. Huonekalun kaksi osaa liitetään yhteen lukitsemalla kanta helan (joka ei ole tuotteen mukana, kun se esitetään tullille) toisen osan rakoon.
                  
                      (1) Ks. kuva.
               
               
                  7318 19 00
               
               
                  Luokittelu määräytyy yhdistetyn nimikkeistön 1 yleisen tulkintasäännön, 3 yleisen tulkintasäännön b alakohdan ja 6 yleisen tulkintasäännön, 83 ryhmän 1 huomautuksen sekä CN-koodien 7318 ja 7318 19 00 nimiketekstien mukaisesti.
                  Tuote on kahdesta eri aineesta kokoonpantu tavara. Se on luokiteltava sen aineen mukaan, joka antaa sille sen olennaisen luonteen (metalli).
                  Luokittelu nimikkeeseen 8302 huonekaluihin soveltuvaksi epäjaloa metallia olevaksi helaksi ei tule kyseeseen, koska tuote on vain kokonaisen helan osa ja sillä on nimikkeen 7318 kierteitetyn tavaran ominaisuudet (ks. 83 ryhmän 1 huomautus).
                  Tuotetta ei pidetä nimikkeen 7318 ruuvina, koska sillä ei yksinään kiinnitetä tai koota yhteen tavaroita. Ainoastaan kierteitetty pää voidaan ruuvata, kun taas kanta lukitaan helan toisen osan rakoon. Näin ollen luokittelu CN-koodeihin 7318 12, 7318 14 ja 7318 15 ei tule kyseeseen.
                  Sen vuoksi tavara luokitellaan CN-koodiin 7318 19 00 muuksi kierteitetyksi terästavaraksi.
               
            
         (1)  Kuva on ainoastaan ohjeellinen.